Sant Jordi (Castellón)

Sant Jordi (San Jorge en castellano, Sant Jordi en catalán) ye un municipio de lo País Valenciano que se troba en la comarca de lo Baixo Mayestrato y partiu chudicial de Vinaroz.

La suya población ye de 982 habitants (2008), en una superficie de 36,5 km² con una densidat de población de 26,90 hab/km².

 Cheografía 
La localidat de Sant Jordi de troba situata a 175 metros d'altaria dencima de lo ran de la mar, a una distancia de 92 km de la ciudat de Castellón de la Plana, la capital de la suya provincia, y de 162 km de la ciudat de Valencia, la capital de lo País Valenciano.

 Mugas 
160px|thumb|right|Sant Jordi en la comarca de lo Baixo Mayestrato
Lo suyo termin municipal muga con Vinaroz, Cálich, Cervera, Traiguera y Ulldecona

 Historia 
Estió una aldeya de lo termin de Traiguera, formata a partir d'un mas dito Mas dels Astellers u Estellés. Lo Mas dels Estellers u Estellés empecipia en l'anyo 1261 cuan compran lo mas los chirmans Esteban y Bononate Steller y lo suyo amigo Domingo de Monte-Real. Dende ixe inte i ye present la familia Esteller que encara se nota en un 60 % de los apellitos actuals. Atros apellitos que i apareixioron son Sifre, Nes, Marí, Calaf, Meseguer, Vidal, Ferreras. La historia medieval y moderna dica 1655 ye la d'ixe mas que creixe poquet a poquet dica independizar-se.

La Orden de lo Hespital y dimpués la Orden de Montesa dende 1319 estioron los sinyors feudals que controloron lo mas y las atras villas de lo Viello Mayestrato.

A prencipios de lo sieglo XVII bi ha un largo pleito para deseparar-se de Traiguera, con enchaquia de lo creiximiento demografico de lo Mas, la dependencia economina, los pleitos churisdiccionals, la riqueza d'unas pocas familias y lo desastre economico de Traiguera en la Guerra de los Segadors. La demanda de segregación d'inició en 1626 en las Corz de Monzón, cuan los vecins la demandan a traviés de la Orden de Montesa, pero desestimoron a suya pretensión.

Con un Reyal Privilechio de Felipe IV d'Espanya concedido l'anyo 1647 y una Reyal Carta de lo mesmo Rei concedito en 1649, lo Mas dels Estellers paso a denominar-se Sant Jordi (no San Jorge), con la consideración de Villa de lo Mayestrato (Vall de Montesa), tarcual consta en los documentos de los sieglos XVII y XVIII.

La consolidación d'esta independencia se produció lo mes de mayo de 1655. Continoron los pleitos con Traiguera; pero cadagún tenió las suyas autoridaz y los suyos termins deseparatos.

La nueva villa de Sant Jordi yera constituita a mitat de lo sieglo XVII por cincuanta familias. La Guerra de Succesión paralizó temporalment lo creiximiento demografico y economico.

 Toponimia 
Estió Mas dels Estellers en a Edat Meya, Sant Jordi dende la constitución como villa, en 1647, dimpués fue traducito y oficializato en castellano como San Jorge.

 Demografía 

 Administración 
 Alcaldes 
 Lista d'alcaldes Lechislatura Nombre Partiu politico1979–1983 Luis Tena Ronchera Unión de Centro Democrático1983–1987 Luis Tena Ronchera Alianza Popular1987–1991 Luis Tena Ronchera Alianza Popular1991–1995 Luis Tena Ronchera Partido Popular1995–1999 Luis Tena Ronchera Partido Popular1999–2003 Luis Tena Ronchera Partido Popular2003–2007 Luis Tena Ronchera Partido Popular2007–2011 Luis Tena Ronchera Partido Popular

 Vinclos externos 

Pachina web oficial municipal.

Categoría:Localidaz d'a provincia de Castellón